CELEX: 32014R0880
Language: sl
Date: 2014-08-12 00:00:00
Title: Izvedbena uredba Komisije (EU) št. 880/2014 z dne 12. avgusta 2014 o spremembi Izvedbene uredbe (EU) št. 540/2011 glede pogojev za registracijo aktivne snovi Cydia pomonella Granulovirus (CpGV)  Besedilo velja za EGP

13.8.2014   
            
            
               SL
            
            
               Uradni list Evropske unije
            
            
               L 240/22
            
         IZVEDBENA UREDBA KOMISIJE (EU) št. 880/2014
   z dne 12. avgusta 2014
   o spremembi Izvedbene uredbe (EU) št. 540/2011 glede pogojev za registracijo aktivne snovi Cydia pomonella Granulovirus (CpGV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov Cydia pomonella Granulovirus (CpGV) je bila z Direktivo Komisije 2008/113/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 4. aprila 2012 (6) Komisiji predložila svoje stališče o osnutku poročila o pregledu Cydia pomonella Granulovirus (CpGV). Agencija je svoje mnenje o Cydia pomonella Granulovirus (CpGV) sporočila tudi prijavitelju. Komisija ga je pozvala, naj predloži pripombe na osnutek poročila o pregledu. Države članice in Komisija so pregledale osnutek poročila o pregledu in stališče Agencije. Osnutek poročila o pregledu je bil zaključen v Stalnem odboru za rastline, živali, hrano in krmo 11. julija 2014 v obliki poročila Komisije o pregledu Cydia pomonella Granulovirus (CpGV).
            
         
               (3)
            
            
               Potrjeno je, da se aktivna snov Cydia pomonella Granulovirus (CpGV) šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 navedene uredbe ter ob upoštevanju sedanjih znanstvenih in tehničnih dognanj, zlasti nedavno objavljenih smernic za mejne vrednosti mikrobioloških onesnaževal v mikrobioloških fitofarmacevtskih sredstvih (7), je treba spremeniti pogoje za registracijo, zlasti najmanjšo stopnjo čistosti aktivne snovi ter vrsto in najvišje vsebnosti nekaterih nečistoč.
            
         
               (5)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   V stolpcu „Čistost“ vrstice 198 za Cydia pomonella Granulovirus (CpGV) v delu A Priloge k Izvedbeni uredbi (EU) št. 540/2011 se besede „Onesnaženost z mikroorganizmi (Bacillus cereus) < 1 × 106“ nadomestijo z „Najnižja koncentracija: 1 × 1013 OB/l (okluzijskih teles/l) in onesnaženost z mikroorganizmi (Bacillus cereus) v formuliranem proizvodu < 1 × 107 CFU/g“.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/113/ES z dne 8. decembra 2008 o spremembi Direktive Sveta 91/414/EGS zaradi vključitve nekaterih mikroorganizmov kot aktivnih snovi (UL L 330, 20.12.2008, str. 6).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  EFSA Journal (2012); 10(4):2655. Na voljo na spletu: www.efsa.europa.eu.
   
      (7)  Delovni dokument o mejnih vrednostih mikrobioloških onesnaževal v mikrobioloških izdelkih za zatiranje škodljivcev (SANCO/12116/2012 Rev. 0, september 2012).